ఉరీ ఉగ్ర ఘటనకు భారత దళాలు బదులు తీర్చుకునే పనిలో పడ్డాయి. 18 మంది సైనికులను కోల్పోయి ప్రతీకారేచ్ఛతో రగిలిపోతున్న భారత సైనికులు కొద్ది సేపటి క్రితం 10 మంది ముష్కురులను మట్టుబెట్టారు. భారత ఆర్మీ దాటికి నిలవలేని ముష్కరులు మరికొందరు తిరిగి పాక్‌లోకి పరుగులంకించుకున్నారు. కాల్పుల మాటున ఉగ్రవాదులను భారత భూభాగంలోకి పంపించాలనుకున్న పాక్ ఆటలను భారత దళాలు సాగనివ్వలేదు. యూరీ సెక్టార్‌లోని లచిపొరాలో పాక్ ఈ మధ్యాహ్నం కాల్పుల ఉల్లంఘనకు పాల్పడింది. భారత శిబిరాలపై గుళ్లవర్షం కురిపించింది. దీంతో స్పందించిన ఆర్మీ పాక్ దాడులను సమర్థంగా తిప్పికొట్టింది. మరోవైపు హోంమంత్రి రాజ్‌నాథ్ సింగ్ ఆదేశాలతో రెచ్చిపోయిన బలగాలు ముష్కరులపై గుళ్ల వర్షం కురిపించాయి. దీంతో 10 మంది ఉగ్రవాదులు ఖతమయ్యారు. మరో ఐదుగురు ప్రాణభయంతో తిరిగి పాక్‌లోకి పరుగులు పెట్టారు. ఉరీ‌లో ఇరువర్గాల మధ్య కాల్పులు కొనసాగుతున్నాయి.
uri ugra ghatanaku bhaarata dalaalu badulu teerchukune panilo paddai. 18 mandi sainikulanu kolpoi pratiikaarechchatho ragilipotunna bhaarata sainikulu koddi sepati kritam 10 mandi mushkurulanu mattubettaaru. bhaarata armi daatiki nilavaleni mushkarulu marikondaru tirigi paakeloki parugulankinchukunnaara. kaalpula maatuna ugravaadulanu bhaarata bhuubhaagamlooki pampinchaalanukunna pak aatalanu bhaarata dalaalu saaganivvaledu. uri sectareloni lachiporaalo pak ee madhyaahnam kaalpula ullanghanaku paalpadindi. bhaarata sibiraalapai gullavarsham kuripinchindi. deentho spandinchina armi pak daadulanu samarthamgaa tippikottindi. marovaipu hommantri rajnath sing aadesaalato rechipoyina balagaalu mushkarulapai gulla varsham kuripinchaayi. deentho 10 mandi ugravaadulu khatamayyaru. maro aiduguru praanabhayamtho tirigi paakeloki parugulu pettaaru. urilo iruvargaala madhya kaalpulu konasaagutunnaayi.